《自倡》
明代·祁顺

俯仰无惭乐有馀，茫茫天地即吾庐。囊琴赵老常携鹤，弹铗冯驩非为鱼。

笑把尘缨临水濯，醉携椽笔傍崖书。镇阳洵美犹吾土，满眼江山画不如。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。